wannaphong/clean_thaiwikipedia huggingface dataset:
# เกษตรอินทรีย์
เกษตรอินทรีย์  เป็นเกษตรกรรมแบบหนึ่งซึ่งอาศัยเทคนิคอย่างการปลูกพืชหมุนเวียน ปุ๋ยพืชสด ปุ๋ยคอก และการควบคุมสัตว์รังควานทางชีวภาพ เกษตรอินทรีย์ใช้ปุ๋ยและสารฆ่าศัตรูพืชและสัตว์ (มีสารฆ่าวัชพืช ยาฆ่าแมลงและสารฆ่าเชื้อรา) หากถือว่ามาจากธรรมชาติ (เช่น กระดูกป่นจากสัตว์หรือไพรีทรินจากดอกไม้) แต่ไม่ใช้หรือจำกัดการใช้อย่างยิ่งซึ่งวิธีการต่าง ๆ (รวมปุ๋ยและสารฆ่าศัตรูพืชและสัตว์ปิโตรเคมีสังเคราะห์ ตัวเร่งการเติบโตของพืช เช่น ฮอร์โมน การใช้ยาปฏิชีวนะในปศุสัตว์ สิ่งมีชีวิตดัดแปรพันธุกรรมDirectorate General for Agriculture and Rural Development of the European Commission What is organic farming กากสิ่งปฏิกูลของมนุษย์ และวัสดุนาโนPaull, John (2011) "Nanomaterials in food and agriculture: The big issue of small matter for organic food and farming", Proceedings of the Third Scientific Conference of ISOFAR (International Society of Organic Agriculture Research), 28 September - 1 October, Namyangju, Korea., 2:96-99.) โดยแสวงเป้าหมายซึ่งมีความยั่งยืน ความเปิดเผย การไม่พึ่งพา สุขภาพและความปลอดภัย

วิธีการเกษตรอินทรีย์มีการกำกับระหว่างประเทศและหลายประเทศบังคับใช้กฎหมาย โดยยึดมาตรฐานที่สหพันธ์ขบวนการเกษตรอินทรีย์ระหว่างประเทศ (IFOAM) ตั้งขึ้นเป็นหลัก IFOAM เป็นองค์การครอบคลุมระหว่างประเทศขององค์การเกษตรอินทรีย์ที่ตั้งในปี 2515 

นับแต่ปี 2533 ตลาดอาหารอินทรีย์และผลิตภัณฑ์อื่นเติบโตอย่างรวดเร็ว มีมูลค่า 63,000 ดอลลาร์สหรัฐทั่วโลกในปี 2555Helga Willer, Julia Lernoud and Robert Home The World of Organic Agriculture: Statistics & Emerging Trends 2013 Research Institute of Organic Agriculture (FiBL) and the International Federation of Organic Agriculture Movements (IFOAM, 2013). อุปทานนี้ขับเคลื่อนการเพิ่มขึ้นของที่ดินซึ่งมีการจัดการแบบอินทรีย์ที่เติบโตตั้งแต่ปี 2544 ถึง 2554 ในอัตรา 8.9% ต่อปีPaull, John (2011) "The Uptake of Organic Agriculture: A Decade of Worldwide Development", Journal of Social and Development Sciences, 2 (3), pp. 111-120. ในปี 2554 พื้นที่ประมาณ 37 ล้านเฮกตาร์มีการเกษตรอินทรีย์ คิดเป็น 0.9% ของพื้นที่การเกษตรทั่วโลก
# ปูแป้น
ปูแป้น หรือ ปูจาก หรือ ปูใบไม้  เป็นครัสเตเชียนจำพวกปูชนิดหนึ่ง จัดอยู่ในวงศ์ Varunidae

ปูแป้น จัดเป็นปูขนาดเล็กมีขนาดประมาณ 5–7 เซนติเมตร กระดองแบนและมีสีน้ำตาลแกมเหลือง สีของกระดองจะเข้มกว่าสีของขาเดิน มีหนามข้างกระดองหยักเป็นฟันเลื่อยมี 2 ซี่ ขอบตาเว้าระยะห่างพอ ๆ กัน ก้ามซ้ายขวามีลักษณะค่อนข้างแบนและขนาดใกล้เคียงกัน ขนอ่อนเส้นสั้น ๆ เรียงติดกันเป็นแผงตามขอบบนด้านในของข้อที่ 3–4 ส่วนข้อที่ 5 มีหนามยื่นยาวอยู่หนึ่งอันเล็ก ๆ อีกข้างละอัน ข้องที่ 4 ขาเดินทั้งสี่ไม่มีหนาม แต่มีขนอ่อนเรียงเต็มนิ้วของขาเดินแบนกว้าง ซึ่งจากลักษณะขาและขนทำให้เป็นปูแป้นเป็นปูที่ว่ายน้ำเร็วอีกชนิดหนึ่ง 

เนื่องด้วยความที่มีกระดองลักษณะแบนแป้น จึงได้ชื่อว่า "ปูแป้น"

ปูแป้น มีลักษณะคล้ายกับปูแสม แต่มีขนาดเล็กกว่าและผิวกระดองเรียบกว่า แต่ไม่มีพฤติกรรมในการขุดรูอยู่เหมือนปูแสม ตอนกลางวันจะหลบอยู่ตามโคนต้นไม้ตามแหล่งที่อยู่อาศัย และออกหากินในเวลากลางคืน  พบกระจายพันธุ์ทั่วไปในหลายจังหวัดของไทยทั้งฝั่งอ่าวไทยในภาคตะวันออก และภาคใต้ทั้งสองฝั่งทะเล  โดยถือเป็นปูสองน้ำ เนื่องจากขณะที่ยังเป็นตัวอ่อนอยู่นั้นจะอาศัยอยู่ในทะเล จากนั้นลอยตามน้ำขึ้นมาอาศัยในน้ำจืดและน้ำกร่อยจนเป็นตัวเต็มวัย พอถึงฤดูสืบพันธุ์ก็จะเดินทางไปผสมพันธุ์และปล่อยไข่ในทะเล มีถิ่นที่อยู่ตามแหล่งน้ำที่ได้รับอิทธิพลจากน้ำขึ้นน้ำลง เช่น ป่าจาก หรือนาข้าว ในที่ ๆ เป็นน้ำกร่อย 

ฤดูสืบพันธุ์ของปูแป้นจะมีในช่วงกลางปีถึงปลายปีราวเดือนสิงหาคม–ธันวาคม โดยจะมีปรากฏการณ์ปูแป้นจำนวนมากอพยพเข้าในวางไข่ในแหล่งน้ำจืด โดยสถานที่ ๆ พบได้มากที่สุดในประเทศไทย คือ แม่น้ำเวฬุ และลำคลองสาขา ในเขตตำบลเกวียนหัก อำเภอขลุง จังหวัดจันทบุรี จนเป็นงานเทศกาลของจังหวัดที่เรียกว่า "เทศกาลดูปูแป้น ชื่นชมธรรมชาติ" ในช่วงเดือนตุลาคม–พฤศจิกายนของทุกปี ปูแป้นจะมีจำนวนมากลอยมาตามกระแสน้ำหรือเกาะตามใบไม้ หรือเศษวัสดุต่าง ๆ  ถึงขนาดใช้อวนหรือสวิงช้อนจับได้คราวละมาก ๆ ในเวลากลางคืน โดยจะปรากฏมากที่สุดในช่วง 2 วันหลังคืนวันเพ็ญของเดือนพฤศจิกายน (วันลอยกระทง) และจะเกิดต่อเนื่องเพียง 1–2 วัน ครั้งละ 90–120 นาที ซึ่งจะเป็นช่วงที่น้ำขึ้นน้ำลงขึ้นเต็มที่ในรอบปี  นิยมนำไปปรุงเป็นอาหารได้หลากหลาย เช่น ผัดปูแป้นกับก๋วยเตี๋ยวเส้นจันทร์ หรือจับปิ้งปูแป้นดองน้ำปลา
# พิสตาชีโอป่า
พิสตาชีโอป่า (; ) เป็นพืชไม่ผลัดใบ แยกต้นตัวผู้ตัวเมีย อยู่ในสกุลพิสตาชีโอ ปลูกเป็นพืชเศรษฐกิจเพื่อเก็บเรซินที่มีกลิ่นหอม ปลูกมากในเกาะไคออส ประเทศกรีกPistacia lentiscus L.  at Mansfeld's Database Taxonomy 
 อ้างอิง 

 จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555
 ดูเพิ่ม 

แหล่งข้อมูลอื่น
Chios mastic Growers Association (ภาษากรีก)
# มอนซานโต้
บริษัทมอนซานโต้  เป็นบริษัทมหาชนจำกัดด้านเกษตรเคมีและเทคโนโลยีชีวภาพการเกษตรข้ามชาติ มีสำนักงานใหญ่ในคลีฟคัวร์ เกรตเตอร์เซนต์ลุยส์ รัฐมิสซูรี เป็นผู้ผลิตเมล็ดพันธุวิศวกรรมชั้นนำ และราวน์อัพ สารฆ่าวัชพืชซึ่งมีสารไกลโฟเสต บทบาทของมอนซานโต้ในการเปลี่ยนแปลงทางเกษตร ผลิตภัณฑ์เทคโนโลยีชีวภาพ การวิ่งเต้นหน่วยงานของรัฐบาล และเดิมที่เคยเป็นบริษัทเคมีทำให้บริษัทฯ เป็นกรณีพิพาท

มอนซานโต้ก่อตั้งในปี 2444 โดย จอห์น แฟรนซิส ควีนี (John Francis Queeny) เดิมผลิตสารปรุงแต่งอาหารอย่างแซกคารีนและวานิลลิน และขยายเป็นสารเคมีอุตสาหกรรมอย่างกรดซัลฟิวริกและพอลีคลอริเนเต็ดไบฟีนิล (polychlorinated biphenyl) ในคริสต์ทศวรรษ 1920 และในคริสต์ทศวรรษ 1940 เป็นผู้ผลิตพลาสติกรายสำคัญ ซึ่งรวมพอลิสไตรีนและใยสังเคราะห์ ความสำเร็จสำคัญของมอนซานโต้และนักวิทยาศาสตร์ในฐานะบริษัทเคมีได้แก่การวิจัยค้นพบยิ่งใหญ่เรื่องไฮโดรจีเนชันอสมมาตรแคทาลิติก (catalytic asymmetric hydrogenation) และเป็นบริษัทแรกที่ผลิตไดโอดเปล่งแสงขนาดใหญ่ บริษัทฯ ยังเคยผลิตผลิตภัณฑ์ซึ่งเป็นข้อพิพาทอย่าง สารฆ่าแมลงดีดีที พีซีบี เอเจนต์ออเรนจ์ และรีคอมบิแนนต์โซมาโตโทรปินหมู (หรือฮอร์โมนเติบโตหมู)

มอนซานโต้เป็นบริษัทแรก ๆ ที่ดัดแปรพันธุกรรมเซลล์พืช เป็นหนึ่งในสี่กลุ่มที่ประกาศการใส่ยีนเข้าพืชในปี 2526 และเป็นบริษัทแรก ๆ ที่ดำเนินการทดลองสนามพืชผลดัดแปรพันธุกรรมซึ่งทำในปี 2530 มอนซานโต้ยังเป็นหนึ่งในสิบยอดบริษัทเคมีของสหรัฐจนบริษัทถอนธุรกิจเคมีส่วนใหญ่ระหว่างปี 2540 ถึง 2545 ผ่านกระบวนการการรวมบริษัทและแยกบริษัทซึ่งมุ่งสนใจเทคโนโลยีชีวภาพ

มอนซานโต้ยังเป็นบริษัทแรก ๆ ที่ใช้แบบจำลองธุรกิจอุตสาหกรรมเทคโยโลยีชีวภาพเพื่อเกษตรกรรม โดยใช้เทคนิคที่จีเนนเทค (Genentech) พัฒนาและบริษัทยาเทคโนโลยีชีวภาพอื่นในปลายคริสต์ทศวรรษ 1970 ในรัฐแคลิฟอร์เนียDorothy Leonard-Barton, Gary P. Pisano. January 29, 1990. Harvard Business Review: Case Studies. Monsanto's March into Biotechnology ในแบบจำลองธุรกิจนี้ บริษัทลงทุนอย่างหนักในการวิจัยและพัฒนา และหักลบกลบค่าใช้จ่ายผ่านการใช้และบังคับใช้สิทธิบัตรชีวภาพSchneider, Keith (June 10, 1990) Betting the Farm on Biotech. the New York TimesBurrone, Esteban (2006) Patents at the Core: the Biotech Business . WIPOEconomic Research Service/USDA The Seed Industry in U.S. Agriculture: An Exploration of Data and Information on Crop Seed Markets, Regulation, Industry Structure, and Research and Development  แบบจำลองสิทธิบัตรเมล็ดถูกวิจารณ์ว่าเป็นการละเมิดลิขสิทธิ์ทางชีวภาพและภัยต่อความหลากหลายทางชีวภาพShiva, Vandana (February 6, 2012) The seed emergency: The threat to food and democracy, Aljazeera.
# ปาล์มขุนหมากรุก
ปาล์มขุนหมากรุก (Florida Getting Started Garden Guide: Grow the Best Flowers, Shrubs, Trees, Vines & Groundcovers by Tom MacCubbin and Georgia B. Tasker) เป็นปาล์มเฉพาะถิ่นของเกาะฮิสปันโยลา อยู่ในสกุล Pseudophoenix เป็นปาล์มต้นเดี่ยว สูงได้ถึง 15 เมตร ลำต้นมีเส้นผ่านศูนย์กลาง 30-40 เซนติเมตร ลำต้นด้านล่างคอดตรงแต่กลางลำป่องออก คอใบยาว 50-60 เซนติเมตร ใบรูปขนนก ช่อดอกออกระหว่างกาบใบ เป็นดอกแยกเพศอยู่ร่วมต้น ผลกลมเมื่อสุกเป็นสีแดง ขนาด 2-2.5 เซนติเมตรคู่มือปาล์มประดับ ฉบับปรับปรุงและเพิ่มเติม, ดร. ปิยะ เฉลิมกลิ่น, หน้า 239, พ.ศ. 2550, สำนักพิมพ์บ้านและสวน กรุงเทพฯ

ปาล์มขุนหมากรุกนิยมปลูกเป็นปาล์มประดับ ชาวพื้นเมืองเกาะฮิสปันโยลาใช้น้ำเลี้ยงต้นมาหมักเป็นเครื่องดื่มแอลกอฮอล์
# ปลาหลด
ปลาหลด เป็นชื่อปลานํ้าจืดทุกชนิดในสกุลปลากระดูกแข็งจำพวกหนึ่ง ใช้ชื่อสกุลว่า Macrognathus จัดอยู่ในอันดับปลาไหลนา (Synbranchiformes) วงศ์ปลากระทิง (Mastacembelidae)

ปลาหลดมีรูปร่างเพรียวยาว ลำตัวแบนข้าง หัวและตามีขนาดเล็ก มีจุดเด่นคือ ปากเล็กและมีจะงอยปากแหลมยาว มีลักษณะทั่วไปคล้ายปลาในสกุล Mastacembelus หรือปลากระทิง แต่ทว่ามีขนาดและรูปร่างเล็กกว่ากันมาก มีสีสันและลวดลายน้อยกว่าความหมายของคำว่า หลด ตามพจนานุกรมฉบับราชบัณฑิตยสถาน พ.ศ. 2542 โดยเฉลี่ยแล้วจะมีความยาวประมาณไม่เกิน 1 ฟุต และมีครีบหางแยกออกจากครีบหลังและครีบท้องชัดเจน ก้านครีบเดี่ยวของครีบหลังเป็นหนามสั้น ๆ ปลายแหลมประมาณ 12-31 ก้าน ปลายจะงอยปากที่จมูกคู่หน้าแยกออกเป็นติ่งเนื้อเล็ก ๆ 4 หรือ 6 ติ่ง เกล็ดมีขนาดเล็กมากมีพฤติกรรมความเป็นอยู่และการหากินคล้าย ๆ กัน โดยอาจจะพบได้ในลำธารน้ำตกบนภูเขาหรือในป่าดิบชื้นด้วย

พบกระจายพันธุ์ในอินเดียและเอเชียตะวันออกเฉียงใต้ มีความสำคัญต่อมนุษย์ในแง่ของการเป็นอาหาร ตกปลา และเลี้ยงเป็นปลาสวยงาม

การจำแนก
สกุลปลาหลดปัจจุบันแบ่งออกได้เป็น 23 ชนิด ชนิดที่มีชื่อภาษาไทยเป็นชนิดที่พบในประเทศไทย
 Macrognathus aculeatus (Bloch, 1786) 
 Macrognathus aral (Bloch & J. G. Schneider, 1801) 
 Macrognathus aureus Britz, 2010
 Macrognathus caudiocellatus (Boulenger, 1893)
 Macrognathus circumcinctus (Hora, 1924) — ปลาหลดภูเขา
 Macrognathus dorsiocellatus Britz, 2010
 Macrognathus fasciatus Plamoottil & Abraham, 2014Plamoottil, M. & Abraham, N.P. (2014): Macrognathus fasciatus (Synbranchiformes; Mastacembelidae) - a new fish species from Kerala, India.  Journal of Experimental Zoology, India, 17 (1): 49-54.
 Macrognathus guentheri (Day, 1865) 
 Macrognathus keithi (Herre, 1940)
 Macrognathus lineatomaculatus Britz, 2010 — ปลาหลดภูเขาลายจุด
 Macrognathus maculatus (Cuvier, 1832)
 Macrognathus malabaricus (Jerdon, 1849)
 Macrognathus meklongensis Roberts, 1986 — ปลาหลดแม่กลอง
 Macrognathus morehensis Arunkumar & Tombi Singh, 2000
 Macrognathus obscurus Britz, 2010
 Macrognathus pancalus Hamilton, 1822 
 Macrognathus pavo Britz, 2010
 Macrognathus pentophthalmos (Gronow, 1854)
 Macrognathus semiocellatus Roberts, 1986 — ปลาหลดหลังจุด, ปลาหลดลายจุด
 Macrognathus siamensis (Günther, 1861) — ปลาหลดจุด
 Macrognathus taeniagaster (Fowler, 1935)
 Macrognathus tapirus Kottelat & Widjanarti, 2005 — ปลาหลดลายเฉียง
 Macrognathus zebrinus (Blyth, 1858) — ปลาหลดม้าลาย
# การละทิ้งศาสนาอิสลาม
การละทิ้งศาสนาอิสลาม หรือ การสิ้นสภาพจากการเป็นผู้นับถือศาสนาอิสลาม (, ริดดะฮ์ หรือ , อิรดิดาด)  หมายถึงการที่ผู้ที่นับถือศาสนาอิสลามได้ละทิ้งศาสนาอิสลามไปยึดมั่นในการปฏิเสธด้วยความเต็มใจ โดยสามารถเป็นการปฏิเสธทางกาย ทางจิตใจ หรือทางวาจา การละทิ้งศาสนาอิสลามมีชื่อเรียกตามภาษาอาหรับและศัพท์ในศาสนาอิสลามว่า มุรตัด Frank Griffel, "Apostasy", in (Editor: Gerhard Bowering et al.) The Princeton Encyclopedia of Islamic Political Thought, , pp. 40–41Diane Morgan (2009), Essential Islam: A Comprehensive Guide to Belief and Practice, , pp. 182–183 กรณีนี้ไม่ได้มีเพียงผู้ที่ละทิ้งศาสนาอิสลามอย่างเปิดเผยด้วยการเปลี่ยนเข้ารับศาสนาอื่น หรือไม่นับถือศาสนาเพียงเท่านั้น แต่ยังรวมถึงการดูหมิ่นศาสนาหรือมิจฉาทิฐิ ด้วยการกระทำหรือคำพูดใดที่ส่อให้เห็นถึงความไม่ศรัทธา ซึ่งรวมถึงบรรดาผู้ปฏิเสธ "หลักการพื้นฐานหรือความเชื่อ" ของศาสนาอิสลาม

ในขณะที่นิติศาสตร์อิสลามแบบดั้งเดิมเรียกร้องให้ประหารชีวิตผู้ที่ไม่ขออภัยโทษจากการละทิ้งศาสนาอิสลาม คำจำกัดความของการกระทำนี้และผู้ที่กระทำควรได้รับโทษหรือไม่นั้น ยังคงเป็นที่ถกเถียงกันในหมู่นักวิชาการอิสลาม และได้รับเสียงคัดค้านอย่างรุนแรงทั้งจากมุสลิมและผู้มิใช่มุสลิมที่สนับสนุนสิทธิมนุษยชนระหว่างประเทศและเสรีภาพทางศาสนา

ณ ค.ศ. 2021 มีประเทศที่มีประชากรมุสลิมเป็นประชากรส่วนมาก 10 ประเทศที่มีโทษประหารชีวิตแก่ผู้ที่ละทิ้งศาสนาอิสลาม และอีก 13 ประเทศที่มีบทลงโทษทางแพ่ง เช่น จำคุก จ่ายค่าปรับ หรือสูญเสียสิทธิการดูแลเด็กMarshall, Paul; Shea, Nina. 2011. Silenced. How Apostasy & Blasphemy Codes are Choking Freedom Worldwide. Oxford: Oxford University Press. p. 61 

ศัพทมูลวิทยา
การละทิ้งศาสนามีชื่อเรียกว่า อิรติดาด (หมายถึง กลับสภาพเดิม หรือ ถดถอย) หรือ ริดดะฮ์ ในศัพท์ทางศาสนาอิสลาม การละทิ้งศาสนายังมีอีกชื่อเรียกว่า มุรตัด ซึ่งหมายถึง 'ผู้ที่หันหลัง' ให้กับอิสลาม (Oxford Islamic Studies Online ให้คำนิยาม มุรตัด ว่า "ไม่ใช่เพียงแค่กาฟิร (ผู้ปฏิเสธศรัทธา)" แต่เป็น "ประเภทที่เลวทรามเป็นพิเศษ") ริดดะฮ์ ในทางการเมืองหมายถึง การแยกตัวออก
# วี ชอง จิน
วี ชอง จิน (28 กันยายน พ.ศ. 24605 มิถุนายน พ.ศ. 2548) เป็นผู้พิพากษาชาวสิงคโปร์และเป็นประธานศาลสูงสุดคนแรกของประเทศ นอกจากนี้ยังเคยเป็นรักษาการประธานาธิบดีสิงคโปร์ตั้งแต่ 11 พฤษภาคม พ.ศ. 2524 ถึง 13 พฤษภาคม พ.ศ. 2524
# วี คิม วี
วี คิม วี (4 พฤศจิกายน ค.ศ. 19152 พฤษภาคม ค.ศ. 2005) เป็นนักข่าวและนักการทูตชาวสิงคโปร์ที่เคยดำรงตำแหน่งประธานาธิบดีสิงคโปร์คนที่ 4 ใน ค.ศ. 1985 ถึง 1993 

ก่อนดำรงตำแหน่งประธานาธิบดี วีเคยดำรงตำแหน่งข้าหลวงใหญ่สิงคโปร์ประจำประเทศมาเลเซียใน ค.ศ. 1973 ถึง 1980 เอกอัครราชทูตประจำประเทศญี่ปุ่นใน ค.ศ. 1980 ถึง 1984 และเอกอัครราชทูตประจำประเทศเกาหลีใต้ใน ค.ศ. 1981 ถึง 1984 ก่อนได้รับเลือกจากรัฐสภา

วีเสียชีวิตจากมะเร็งต่อมลูกหมากในบ้านของเขาที่ Siglap Plain ประเทศสิงคโปร์ เมื่อวันที่ 2 พฤษภาคม ค.ศ. 2005 ด้วยอายุ 89 ปี

ชีวิตช่วงต้นและการศึกษา
วี คิม วีเกิดในประเทศสิงคโปร์เมื่อวันที่ 4 พฤศจิกายน ค.ศ. 1915 เป้นบุตรของ Wee Choong Lay กับ Chua Hay Luan โดย Wee Choong Lay พ่อของเขาเป็นเจ้าหน้าที่การเงินในเรือ แต่ตาบอดตอนวี คิม วีอายุ 6 ขวบ ส่วน Chua Hay Luan แม่ของเขา เป็นน้องสาวของ Chua Kim Teng ผู้เป็นพ่อของ Chua Jim Neo และตาของลี กวนยูLee Kuan Yew and late president Wee Kim Wee are relatedCHUA Lay HuanCHUA Kim Teng, 蔡金鼎 วีสูญเสียพ่อตอนอายุ 8 ขวบ และสูญเสียแม่ตอนอายุ 19 ปี

วีเข้าเรียนที่โรงเรียนเพิรล์สฮิลล์และโรงเรียนอูตรัมSPEECH BY PRIME MINISTER LEE KUAN YEW IN MOVING THE MOTION ON THE ELECTION OF MR WEE KIM WEE AS PRESIDENT OF THE REPUBLIC OF SINGAPORE ON 30 AUG 85 IN PARLIAMENT ก่อนเข้าเรียนต่อที่สถาบันแรฟเฟิลส์ แต่ลาออกกลางคันตอนอายุ 15 ปี
# เอซีเอชวอลเลย์
สโมสรวอลเลย์บอลเอซีเอชวอลเลย์  เป็นทีมวอลเลย์บอลชายระดับอาชีพในลูบลิยานา ประเทศสโลวีเนีย ทีมนี้เข้าแข่งขันในสโลวีเนียลีก, MEVZA ลีก และซีอีวีแชมเปียนส์ลีก

 เกียรติประวัติ 
สโลวีเนียนวอลเลย์บอลลีก
ชนะเลิศ (13): 2000, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017
สโลวีเนียนวอลเลย์บอลคัพ
ชนะเลิศ (9): 2005, 2007, 2008, 2009, 2010, 2011, 2012, 2013, 2015
MEVZA ลีก
ชนะเลิศ (7): 2007, 2008, 2010, 2011, 2013, 2014, 2016, 2017
ซีอีวีคัพ
ชนะเลิศ (1): 2007

แหล่งข้อมูลอื่น
# สุขใจ
"สุขใจ" เป็นซิงเกิลของ ธงไชย แมคอินไตย์ ร่วมกับวงพาราด็อกซ์ ในปี พ.ศ. 2558 ประพันธ์เนื้อร้อง-แต่งทำนองโดย อิทธิพงศ์ กฤดากร ณ อยุธยา (ต้า พาราด็อกซ์) และเรียบเรียงโดยวงพาราด็อกซ์ ออกจำหน่ายครั้งแรกในวันที่ 4 พฤศจิกายน พ.ศ. 2558

เพลงนี้พูดถึงการให้คนออกมาสนุกด้วยกัน ถึงแม้ว่าเราจะต้องอยู่คนเดียวหรือเวลาเรามีความทุกข์ ก็ให้หามุมมองและมองในแง่ดี โดยเพลงนี้ได้แรงบันดาลใจมาจากเพลง "สบาย สบาย" และเพลงนี้ก็ได้นำท่อนนี้จากเพลงชื่อเดียวกันที่เป็นเพลงดังในอดีตของเบิร์ดมาใส่ในเพลงนี้ด้วย

มิวสิกนี้เผยแพร่ครั้งแรกในวันที่ 4 พฤศจิกายน พ.ศ. 2558 เวลา 15:00 น.สุขใจ - เบิร์ด ธงไชย Feat. PARADOX【OFFICIAL TEASER】 ได้แรงบันดาลจากคลิป สุขใจต่างๆในโซเชียล ผู้กำกับ อั๋น-ประพัฒน์ คูศิริวาณิชกร วางไว้ให้เบิร์ดเข้าไปชวนแฟนเพลงเต้นอย่างมีความสุข ไม่ว่าจะในยิม ในที่ทำงาน ในโรงเรียนในสนามแบด ก็เต้นอย่างมีสุขใจได้“เบิร์ด”หัวหน้าเผ่าอยู่คนเดียว ชวนเต้นสนุก“สุขใจ”กับชีวิต

การตอบรับ
เพลง "สุขใจ" ได้อันดับสูงสุด 3 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100 ,จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5 ประจำวันที่ 30 พฤศจิกายน พ.ศ. 2558 และติดอันดับสูงสุด 11 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 4 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

ชาร์ต
ชาร์ต (พ.ศ. 2558)อันดับสูงสุด จีเอ็มเอ็ม แกรมมี่ จีเมมเบอร์ มิวสิก ซองวีชาร์ตท็อป 100 18 จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100++ (Hot Chart) Gmember Chart Top 100 ประจำวันที่ 15 กันยายน 2557 ++ มาอย่างไว ให้อัปเดตเพลงเพราะทันใจ 3 จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5 3 ซี้ดเอฟเอ็ม ชาร์ตท็อป 20SEED CHART TOP 50  วันที่ 4 พฤศจิกายน 2558 11 อีเอฟเอ็ม ชาร์ต 94 ท็อป แอรเพลย์ 26 FM 98.5 Click Chart Top 20ชาร์ตเพลงฮิตจากสถานีดัง FM 98.5 Click Chart Top 20 ประจำวันที่ 19 ธันวาคม 2558 11

ดูเพิ่ม
คอนเสิร์ต รวมวง THONGCHAI concert
# ปลานวลจันทร์
ปลานวลจันทร์ อาจหมายถึง
 ปลานวลจันทร์เทศ (Cirrhinus cirrhosus)
 ปลานวลจันทร์ทะเล (Chanos chanos)
 ปลานวลจันทร์น้ำจืด (Cirrhinus microlepis)
 สกุลปลานวลจันทร์น้ำจืด (Cirrhinus)
# โตกวัตบาบอย
โตกวัตบาบอย (, "เต้าหู้กับหมู") เป็นอาหารฟิลิปปินส์ ประกอบด้วยหูหมู หมูสามชั้น และเต้าหู้ทอด เติมส่วนผสมของซีอิ๊ว น้ำซุปหมู น้ำส้มสายชู หอมใหญ่หั่น และพริก บางครั้งรับประทานเป็นอาหารว่างหรือกินกับข้าวและโจ๊กหมู คำว่าโตกวามาจากภาษาลันนังหมายถึงเต้าหู้ บาบอยเป็นภาษาตากาล็อกหมายถึงหมู ส่วนอัตหมายถึงและ
อ้างอิง
# ฟืน
ฟืน  คือท่อนไม้หรือเศษไม้ที่นำมาใช้เผาไหม้เป็นเชื้อเพลิงโดยไม่ผ่านการแปรรูป (ต่างจากเชื้อเพลิงไม้ประเภทอื่น ๆ เช่นถ่านไม้)
ส่วนใหญ่จะตัดมาจากต้นไม้โดยตรง, ตากให้แห้ง, หรือเก็บรวบรวมจากเศษไม้แห้ง โดยฟืนไม้แห้งจะเผาไหม้ได้ดีกว่าไม้สดชนิดเดียวกัน

ฟืนเป็นหนึ่งในเชื้อเพลิงที่เก่าแก่ที่สุดของมนุษย์ และถือเป็นเชื้อเพลิงหมุนเวียนชนิดหนึ่ง ซึ่งจะทดแทนได้เองเมื่อต้นไม้เติบโตขึ้นอีกครั้ง
แต่มักจะมีปัญหาจากความต้องการที่มีมากกว่าอัตราการทดแทน
# คอนเสิร์ต เมด อิน ไทยแลนด์ ภาค 2546 สังคายนา
คอนเสิร์ต เมด อิน ไทยแลนด์ ภาค 2546 สังคายนา เป็นคอนเสิร์ตใหญ่ของวงคาราบาว จัดขึ้นเพื่อปิดการโปรโมทอัลบั้ม เมด อิน ไทยแลนด์ ภาค 2546 สังคายนา ซึ่งเป็นอัลบั้มพิเศษที่นำอัลบั้ม เมด อิน ไทยแลนด์ มาสังคายนาใหม่ในยุคที่มีความทันสมัยในด้านเครื่องดนตรี โดยคอนเสิร์ตครั้งนี้เปรียบเสมือนการแก้ตัวจากคอนเสิร์ตทำโดยคนไทย ที่เล่นไม่จบในอดีต เพราะโปสเตอร์และบัตรคอนเสิร์ตเป็นรูปการแสดงคอนเสิร์ตทำโดยคนไทย ภายในคอนเสิร์ตมีแขกรับเชิญเพียง 1 คนท่านั้น คือ อ.เนาวรัตน์ พงษ์ไพบูลย์ ศิลปินแห่งชาติ สาขาวรรณศิลป์ ปี พ.ศ. 2536 อาจารย์ที่สอนดนตรีของ อ.ธนิสร์ ศรีกลิ่นดี หนึ่งในสมาชิกวงคาราบาว และเคยร่วมทัวร์คอนเสิร์ตกับวงคาราบาวที่สหรัฐอเมริกาเมื่อปี พ.ศ. 2528 โดยก่อนเล่นเพลงได้มีการพูดกลอน "หยัดอยู่" เป็นการอารัมภบท ก่อนเริ่มเป่าขลุ่ยในเพลง เดือนเพ็ญ และคอนเสิร์ตครั้งนี้ก็ได้จบลงด้วยดี ภายหลังได้มีการทำดีวีดีออกวางจำหน่ายโดย วอร์นเนอร์ มิวสิก ไทยแลนด์ โดยในช่วงท้ายมีการสนทนาของแอ๊ด - ยืนยง โอภากุล หัวหน้าวงกับ สรยุทธ สุทัศนะจินดา ในช่วง จับคอร์ดคุย, เบื้องหลังคอนเสิร์ต และอัลบั้มรูปคอนเสิร์ตเมดอินไทยแลนด์สังคายนา (ฉบับเต็ม 3.30 ชม.) - LIFE

 สมาชิกวงที่ขึ้นคอนเสิร์ต 
 ยืนยง โอภากุล (แอ๊ด) : กีตาร์ , ร้องนำ
 ปรีชา ชนะภัย (เล็ก) : กีตาร์ , คีย์บอร์ด , ร้องนำ , ร้องประสาน
 เทียรี่ เมฆวัฒนา (รี่) : กีตาร์ , ร้องนำ , ร้องประสาน
 อนุพงษ์ ประถมปัทมะ (อ๊อด) : เบส , ร้องนำ , ร้องประสาน
 ลือชัย งามสม (ดุก) : คีย์บอร์ด , ทรัมเป็ต
 ขจรศักดิ์ หุตะวัฒนะ (หมี) : กีตาร์ , แมนโดลิน
 ชูชาติ หนูด้วง (โก้) : กลองชุด , เพอร์คัสชั่น
 ศยาพร สิงห์ทอง (น้อง) : เพอร์คัสชั่น
 ธนะสิทธิ์ พันธุ์พงษ์ไทย (อ้วน) : เพอร์คัสชั่น , ขลุ่ย , กลอง

 แขกรับเชิญ 
 อ.เนาวรัตน์ พงษ์ไพบูลย์
 สรยุทธ สุทัศนะจินดา

 รายชื่อเพลง 
 OverTure
 ลุงขี้เมา
 กัญชา
 แร้งคอย
 รักต้องสู้
 เจ้าตาก
 เดือนเพ็ญ
 ทะเลใจ
 แม่สาย
 คนขี้โกง
 คนเก็บฟืน
 ลูกรอ
 คนหนังเหนียว
 เมด อิน ไทยแลนด์
 มหาลัย
 ลูกหิน
 ลูกแก้ว
 หำเทียม
 สองเฒ่าผู้ยิ่งใหญ่
 ราชาเงินผ่อน
 นางงามตู้กระจก
 เรฟูจี
เวลคัม ทู ไทยแลนด์
 บางระจันวันเพ็ญ
 นักสู้ผู้ยิ่งใหญ่
 คนจนผู้ยิ่งใหญ่
 วณิพก
 คนล่าฝัน
 กระถางดอกไม้ให้คุณ
 ยายสำอาง
 หลวงพ่อคูณ
 บัวลอย (ถึกควายทุย ภาค 5)
 โอท็อป
 โลกแห่งความรัก
# อินทนิล (แก้ความกำกวม)
อินทนิล อาจหมายถึง
 อินทนิล หรือ อินทนิลน้ำ พรรณไม้ชนิด Lagerstroemia speciosa
 อินทนิลบก พรรณไม้ชนิด Lagerstroemia macrocarpa
 อินทนิล วงดนตรีไทยสากลสมัยใหม่
# ปลาทู
ปลาทู, ปลาทูตัวสั้น หรือ ปลาทูสั้น  เป็นปลาแมกเคอเรลชนิดหนึ่งในวงศ์ปลาอินทรี โดยเป็นชนิดที่ชาวไทยนิยมบริโภคมากที่สุดและคนไทยยังเชื่ออีกว่าปลาทูคือสัญลักษณ์ของการมีคู่ครองตามความเชื่อของชนพื้นเมืองจังหวัดจันทบุรี

 ลักษณะ 
ปลาทูมีลำตัวแป้นยาวเพรียว ตาโต ปากกว้าง จะงอยปากจะแหลม เกล็ดเล็กละเอียด มีม่านตาเป็นเยื่อไขมัน บนขากรรไกรมีฟันซี่เล็ก ๆ มีซี่เหงือกแผ่เต็มคล้ายพู่ขนนก มีครีบหลัง 2 อัน ครีบหลังอันแรกมีก้านแข็ง ส่วนอันหลังก้านครีบอ่อน ครีบท้องมีก้านครีบแข็ง 1 อัน ครีบอกมีฐานครีบกว้าง แต่ปลายเรียว สีตัวพื้นท้องสีขาวเงิน บริเวณที่ชิดโคนครีบหลังตอนแรกมีจุดสีดำ 3–6 จุดเรียงอยู่ 1 แถว ผิวด้านบนหลังมีสีน้ำเงินแกมเขียว ช่วยในการพรางตัวให้พ้นจากศัตรู มีความยาวประมาณ 14–20 เซนติเมตร

 พฤติกรรม 
มีพฤติกรรมอาศัยอยู่รวมกันเป็นฝูงใหญ่ในน่านน้ำที่เป็นทะเลเปิด ได้แก่ อินโด-แปซิฟิก, อ่าวไทย, ทะเลอันดามัน ทะเลจีนใต้ และทะเลญี่ปุ่น โดยอาศัยใกล้ฝั่งที่มีสภาพน้ำลึกไม่เกิน 30 เมตร มีอุณหภูมิไม่ต่ำกว่า 17 องศาเซลเซียส หากินในเวลากลางคืน โดยกินอาหารจำพวกแพลงก์ตอนและสัตว์น้ำขนาดเล็ก จังหวัดประจวบคีรีขันธ์ จากเว็บไซต์เครือข่ายกาญจนาภิเษก

 การใช้ประโยชน์ 
ปลาทูนับเป็นปลาที่มีความสำคัญทางเศรษฐกิจเป็นอย่างยิ่ง โดยเฉพาะในอาหารไทย มีการนำปลาทูมาปรุงเป็นอาหารมาช้านานแล้ว ทั้งนึ่ง, ทอด, ต้มยำ หรือทำน้ำพริกปลาทูซึ่งใช้เนื้อปลาทูโขลกผสมรวมกับกะปิ ในตลาดสดของไทยจะมีขายทั้งปลาทูนึ่งใส่เข่งและปลาทูสด เนื้อปลาทูมีคุณค่าทางอาหารมากมาย ทั้งกรดไลโนเลอิก ซึ่งเป็นตัวควบคุมระดับคอเลสเทอรอล และไตรกลีเซอไรด์ในกระแสเลือด และกรดโคโคซาเฮ็กชิโนอิก (ดีเอชเอ) ซึ่งเป็นส่วนประกอบสำคัญของเซลล์สมองเทศกาลปลาทูแม่กลอง จากไทยรัฐ

ในประเทศไทย แหล่งที่ได้ชื่อว่ามีปลาทูชุกชุมและรสชาติอร่อยแห่งหนึ่งคือ พื้นที่อ่าวกรุงเทพหรืออ่าวไทยตอนใน เมื่อชาวประมงจับปลาทูได้มักนำขึ้นฝั่งมาจำหน่ายในอำเภอเมืองสมุทรสงคราม ปลาทูจากที่นี่มีชื่อเรียกว่า "ปลาทูแม่กลอง" ส่วนหน้ามีลักษณะเป็นสามเหลี่ยม ลำตัวสั้นแบน สีเงินหรืออมเขียว ตาดำ เนื้อแน่นแต่นุ่ม เมื่อกดลงไปที่ตัวปลา เนื้อปลาจะกลับคืนสภาพเดิมไม่บุ๋มลงไปตามรอยแรงกด รวมทั้งมีเอกลักษณ์สำคัญที่เรียกว่า "หน้างอ คอหัก"
# ปลาซิวข้างขวาน
ปลาซิวข้างขวาน หรือ ปลาซิวขวาน เป็นสกุลของปลาน้ำจืดขนาดเล็กสกุลหนึ่งจำพวกปลาซิว ในวงศ์ปลาตะเพียน (Cyprinidae) ใช้ชื่อสกุลว่า Trigonostigma 

เดิมปลาในสกุลนี้เคยถูกจัดให้อยู่ในสกุล Rasbora แต่ปัจจุบันนี้ได้ถูกแยกออกมาต่างหาก ตั้งแต่ปี ค.ศ. 1999 โดยมีลักษณะเด่นคือ มีแถบสีดำใต้จุดเริ่มต้นของครีบหลังถึงกลางของฐานครีบหาง และมักจะเป็นแถบกว้างด้านหน้า โดยมีลักษณะเป็นสามเหลี่ยมหรือเป็นรูปขวาน  ในขณะที่บางชนิดจะเป็นเพียงแถบบาง ๆ และมีพฤติกรรมการวางไข่ โดยวางติดกับใบของพืชน้ำ

เป็นปลาที่มีขนาดเล็ก นิยมอยู่เป็นฝูง จึงมีความสำคัญต่อระบบนิเวศในน้ำในแง่ของการเป็นห่วงโซ่อาหารของสัตว์ที่มีขนาดใหญ่กว่า และมีความสำคัญต่อมนุษย์ในแง่ของการเลี้ยงเป็นปลาสวยงาม ซึ่งมักจะเลี้ยงกันในตู้ไม้น้ำ โดยมีพฤติกรรมในที่เลี้ยง คือ มักจะรวมฝูงว่ายกันอยู่ในระดับกลางน้ำปลาซิว, หน้า 97 ปลาสำหรับตู้พรรณไม้น้ำ คอลัมน์ Mini Fishes โดย อ๊อด Melanochromis / Apistoensis. นิตยสาร Aquarium Biz ฉบับที่ 25 ปีที่ 2 กรกฎาคม 2012

พบกระจายพันธุ์ในภาคตะวันออกและภาคใต้ของไทย ไปจนถึงกัมพูชา, เกาะสุมาตรา และเกาะบอร์เนียว

ปัจจุบันได้มีการอนุกรมวิธานไว้แล้วทั้งหมด 4 ชนิด ได้แก่จาก itis.gov 

Trigonostigma espei (Meinken, 1967) 
Trigonostigma hengeli (Meinken, 1956) 
Trigonostigma heteromorpha (Duncker, 1904) 
Trigonostigma somphongsi (Meinken, 1958)